সিস্টেমা ন্যাচারাই
সিস্টেমা ন্যাচারাই হচ্ছে বিখ্যাত সুইডিশ উদ্ভিত বিজ্ঞানী, প্রানীবিজ্ঞানী ক্যারোলাস লিনিয়াসের এর লেখা বহুল প্রসিদ্ধ গ্রন্থ। এর মূল বিষয়বস্তু হলো প্রাণী, উদ্ভিদ মিলে যে সৃষ্টি জগৎ তার শ্রেণিবিন্যাস। এই গ্রন্থ তিনি ‘লিনিয়ান ট্যাক্সোনমি’ বর্ণনা করেন যা এখন দ্বিপদ নামকরণ নামে পরিচিত। যদিও ২০০ বছর ধরে বাউহিন ভ্রাতৃদ্বয়, গ্যাসপার্ড এবং জোহান সমগোত্রীয় পদ্ধতি ব্যবহার করেছিলেন তবে লিনিয়াসই একমাত্র ব্যক্তি যিনি তার গ্রন্থে আনুপূর্ব এ পদ্ধতির সুসমন্বিত ব্যবহার করেছেন। ১৭৩৫ খ্রিষ্টাব্দে গ্রন্থটির প্রথম সংস্করণ প্রকাশিত হয়। ব্যাপকভাবে উন্নত ও পরিপূর্ণ দশম সংস্করণ প্রকাশিত হয় ১৭৫৮ খ্রিষ্টাব্দে। এ সংস্করণই প্রাণী ও উদ্ভিদের দ্বিপদী বৈজ্ঞানিক নামকরণের প্রায়োগিক ভিত্তি। এ সংস্করণের প্রচ্ছদনাম রাখা হয় Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis ইংরেজীতে যার অর্থ "System of nature through the three kingdoms of nature, according to classes, orders, genera and species, with characters, differences, synonyms, places".। ১৭৬৬-১৭6৮ কালপর্বে লিনিয়াস গ্রন্থের বহুলাংশে পরিবর্ধিত দ্বাদশ সংস্করণ প্রকাশ করেন।